ตลาดหุ้นเอเชียขยับขึ้นเช้านี้ จับตาข้อมูลเศรษฐกิจจีน-สหรัฐ
ตลาดหุ้นเอเชียขยับขึ้นเช้านี้ ขณะจับตาข้อมูลเศรษฐกิจจีน-สหรัฐ
3 มิ.ย. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนกำลังจับตาดูจีนเผยดัชนีผู้จัดการฝ่ายจัดซื้อ (PMI) ภาคบริการเดือนพ.ค.จากไฉซิน
โดยดัชนี MSCI Asia Pacific เพิ่มขึ้น 0.1% สู่ระดับ 128.27 จุด เมื่อเวลาประมาณ 9.10 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,599.51 จุด เพิ่มขึ้น 36.96 จุด, ดัชนี SSE Composite ตลาดหุ้นจีนเปิดวันนี้ที่ 2,929.79 จุด เพิ่มขึ้น 4.56 จุด, ดัชนี HSI ตลาดหุ้นฮ่องกงเปิดวันนี้ที่ 20,956.08 จุด เพิ่มขึ้น 96.86 จุด, ดัชนี TAIEX ตลาดหุ้นไต้หวันเปิดวันนี้ที่ 8,565.18 จุด เพิ่มขึ้น 9.16 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,991.58 จุด เพิ่มขึ้น 6.47 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,808.51 จุด เพิ่มขึ้น 13.42 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,633.75 จุด เพิ่มขึ้น 3.22 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,511.71 จุด เพิ่มขึ้น 47.12 จุด
นอกจากนี้ ตลาดยังรอดูข้อมูลเศรษฐกิจสหรัฐที่จะมีการเปิดเผยในคืนนี้ตามเวลาไทย ได้แก่ ตัวเลขจ้างงานนอกภาคเกษตรเดือนพ.ค., ยอดนำเข้า ยอดส่งออก และดุลการค้าเดือนเม.ย., ดัชนีผู้จัดการฝ่ายจัดซื้อ (PMI) ภาคบริการเดือนพ.ค.โดยมาร์กิต, ดัชนีภาคบริการเดือนพ.ค. โดยสถาบันจัดการด้านอุปทานของสหรัฐ (ISM) และยอดสั่งซื้อภาคโรงงานเดือนเม.ย.